Kërcënimi bërthamor i Koresë së Veriut sfidon edhe tabutë në Japoni
Është hapur debati nëse edhe Japonia duhet të krijojë arsenalin e saj bërthamor
Ndërsa është nxehur retorika ndërmjet Shteteve të Bashkuara dhe Koresë së Veriut për programin e saj të armëve bërthamore, tabutë e hershme po thyhen në vendin fqinj – Japoninë – i vetmi vend që është bombarduar me armë bërthamore gjatë luftës. Analistët thonë se debati nëse edhe Tokio duhet të zhvillojë armë bërthamore u fillua nga ekstremi i djathtë politik dhe tashmë është bërë pjesë e diskutimit kombëtar. Një revistë japoneze për mbrojtjen njoftonte këtë javë rreth shqetësimeve të shërbimeve amerikane të zbulimit se Pheniani i ka përmbushur edhe hapat e fundit për prodhimin e mbushjeve bërthamore në miniaturë. , thotë Narushige Michishita, i Institutit Kombëtar për Studimin e Politikave. Mendohet se Korea e Veriut disponon mbi 200 raketa që mund të godasin Japoninë. Një sulm ndaj një qyteti të mbipopulluar si Tokio do të rrezikonte qindra mijëra jetë. Kushtetuta e Japonisë lejon veprimin ushtarak vetëm në rast vetëmbrojtjeje. Konservatorët e djathtë, ndër ta edhe Ministri i Financave Taro Aso, thonë se Japonia duhet ta ketë opsionin e zhvillimit të armëve bërthamore. Kjo çështje po debatohet haptazi edhe në Korenë e Jugut. Por, anketimet tregojnë se vetëm 5% e japonezëve duan që vendi i tyre të bëhet një fuqi bërthamore. , thotë Kuni Miyake, i Institutit “Canon” për Studime Globale. Të tjerë dyshojnë se armët bërthamore mund të ofrojnë peshë diplomatike. , thotë zoti Michishita. Këtë javë u përkujtuan goditjet bërthamore ndaj Hiroshimës dhe Nagasakit, kur u vranë qindra mijëra njerëz. Ceremonitë përkujtimore u lanë në hije nga debati i rigjallëruar për luftën. , tha kryetari i bashkisë së Nagasakit, Tomihisa Taue. Kryeministri i Japonisë rikonfirmoi qëndrimin e deritanishëm të vendit. , deklaroi Kryeministri Abe. Analistët po diskutojnë nëse do të ndryshojë perceptimi në rastin e një sulmi ndaj Japonisë.